Ένας σπουδαίος φιλόσοφος είπε κάποτε "Ο κόσμος είναι ένα βιβλίο.
Όσοι δεν ταξιδεύουν, διαβάζουν μόνο μία σελίδα".
Έχω να πω ότι διάβασα μερικές σελίδες και δεν τρελάθηκα με το βιβλίο.
Δεν ανυπομονώ να ταξιδέψω, για ένα σωρό λόγους.
Όταν έχει πολύ κρύο...
δεν νιώθω καλά.
Μπάνιο σε πάγο γυμνός;
- Ναι. - Τρομερή πρόσκληση.
Όταν έχει πολλή ζέστη, μαντέψτε. Δεν νιώθω καλά.
Δεν μπορώ τόσο γρήγορα.
- Αλλά είμαι 75 χρονών. - Θες βοήθεια;
Όχι, το 'χω.
Ίσως ήρθε η ώρα να διευρύνω τους ορίζοντές μου.
Θεέ μου.
Πρώτη φορά βάζω το χέρι μου σε κώλο ελέφαντα.
Στα θετικά της υπόθεσης,
μένω σε διάφορα απίστευτα ξενοδοχεία.
Αμάν. Εντυπωσιακό.
Η παγίδα είναι ότι συμφώνησα να εξερευνήσω κι ό,τι βρίσκεται τριγύρω.
- Πρόσεχε πού πατάς. - Τι μου λες.
- Όμορφο βουνό. - Ηφαίστειο είναι.
Ηφαίστειο είναι;
Ένας κόσμος που απέφευγα όλη μου τη ζωή.
Σέιντι.
Θεέ μου.
Και μόνο να επιβιώσω, θα είναι τέλεια.
Τελευταία φορά που πίνω πέντε βότκες με Φινλανδό.
ΓΙΟΥΤΖΙΝ ΛΕΒΙ, ΕΝΑΣ ΑΠΡΟΘΥΜΟΣ ΤΑΞΙΔΙΩΤΗΣ
Όταν έλεγα ότι θα πάω για σαφάρι στη Νότια Αφρική,
έλεγαν "Θα είσαι κατενθουσιασμένος".
Κι εγώ απαντούσα "Βασικά, θα 'πρεπε".
Αλλά δεν μ' αρέσει η άγρια φύση.
ΝΟΤΙΑ ΑΦΡΙΚΗ
Έχω παρακολουθήσει ντοκιμαντέρ για τη φύση
κι έχω δει σχεδόν όλα τα ζώα που θα έβλεπε κανείς κι εδώ.
Δεν χρειαζόταν να ταξιδέψω στην άλλη άκρη του κόσμου γι' αυτό.
Να με, όμως, σε μια αδιαμφισβήτητα όμορφη χώρα.
Εδώ ζει το 7% των ερπετών και των θηλαστικών της Γης.
Λοιπόν, αγαπώ τα ζώα,
αλλά οτιδήποτε με βλέπει ως γεύμα προτιμώ να το δω από την άνεση του καναπέ.
Γεια σου, με λένε Μπόνγκα.
Μπόνγκα, Γιουτζίν.
- Χαίρω πολύ. Μπες. - Χαίρομαι που σε γνωρίζω.
Πραγματικά χαίρομαι που τον γνωρίζω,
αφού είναι ο οδηγός που θα με πάει με ασφάλεια στο ξενοδοχείο.
Εθνικό Πάρκο Κρούγκερ. Από τα μεγαλύτερα καταφύγια άγριων ζώων της Αφρικής.
Με έκταση 21.000 τετραγωνικά χλμ.,
είναι σαν να πήρες το Νιου Τζέρσεϊ και να το γέμισες λιοντάρια και ύαινες.
Σου λένε ότι στο Κρούγκερ έρχονται ένα εκατ. επισκέπτες ετησίως.
Φυσικά, δεν σου λένε πόσοι επιστρέφουν σπίτια τους.
Βρήκες κάθε είδος ζώου σε αυτό το πάρκο;
Το Εθνικό Πάρκο Κρούγκερ φημίζεται για τα Πέντε Μεγάλα είδη ζώων.
Δηλαδή, τα ζώα θεωρούνται επικίνδυνα αν τα συναντήσεις πεζός.
Και ποια είναι τα Πέντε Μεγάλα;
Ο ελέφαντας, ο βούβαλος, το λιοντάρι, η λεοπάρδαλη
και τελευταίος ο ρινόκερος.
Ωραία.
Αυτό είναι το ξενοδοχείο;
Ναι. Εδώ βιώνεις τη μαγεία.
Καταπληκτικά.
Γιουτζίν, μπορείς να κατέβεις και να ακολουθήσεις τις ράγες.
Να κατέβω και να ακολουθήσω τις ράγες;
Τέλεια. Ο φόβος μου ότι θα με φάνε ζωντανό αντικαθίσταται
από τον τρόμο μου ότι θα με πατήσει τρένο.
Καλώς ήρθες στο Kruger Shalati, Γιουτζίν. Είμαι ο Γκάβιν.
Γκάβιν. Τι κάνεις;
Πολύ καλά, ευχαριστώ.
Ο Γκάβιν είναι διευθυντής σε ένα από τα πιο μοναδικά ξενοδοχεία του κόσμου.
Το Kruger Shalati απαρτίζεται από 13 βαγόνια που κρέμονται
πάνω από τον ποταμό Σάμπι, σε μια γέφυρα μήκους 300 μέτρων.
Αυτό θα προκαλέσει μποτιλιάρισμα. Ένα ξενοδοχείο στις ράγες.
Είναι λίγο διαφορετικό.
Δεν έχω ξαναδεί τέτοιο ξενοδοχείο.
Πριν 100 χρόνια, ο σιδηρόδρομος ήταν ο μόνος τρόπος να έρθεις στο καταφύγιο,
αλλά εγκαταλείφθηκε το 1973,
εν μέρει λόγω του αριθμού των ζώων που σκοτώνονταν από τρένα.
Πλέον, αυτά τα επισκευασμένα βαγόνια έχουν έρθει
από όλη την Αφρική για να επιτευχθεί αυτή η κατασκευή.
- Να αλλάξουμε; Είσαι καλά; - Όχι. Καλά είμαι.
Το ξενοδοχείο άνοιξε το 2020,
προσφέροντας απίστευτη θέα σε μερικά απίστευτα επικίνδυνα πλάσματα.
Χθες βράδυ, στη...
στη νυχτερινή κάμερα είδαμε λιοντάρια ακριβώς εδώ.
- Όχι. - Ακριβώς από κάτω μας.
Κάποιοι επισκέπτες τα άκουσαν να βρυχώνται κι αναρωτιούνταν
- αν ήταν εδώ πάνω. - Όχι. Τι λες τώρα.
Ήταν εδώ πάνω;
- Όχι, δεν ήταν εδώ πάνω. - Εντάξει.
- Είμαστε αρκετά ασφαλείς... - Αρκετά, όχι εντελώς.
- Αρκετά. Μάλιστα. - Ναι. Μην ξεχνάς ότι είμαστε στην Αφρική.
Μάλιστα.
Δεν παίζει να ξεχάσω ότι είμαι στην Αφρική.
Το βλέπω παντού γύρω μου και είναι καταπληκτικό.
Αμάν. Για δες.
Είναι το καλύτερο μέρος να κάτσεις και να βλέπεις άγρια ζώα όλη μέρα.
- Τι ήταν αυτό; - Ιπποπόταμος.
Μάλιστα.
- Πάμε να δεις το δωμάτιό σου; - Ναι.
Πάμε.
Σου έχουμε κανονίσει ένα σαφάρι.
Μόλις τακτοποιηθείς, τα λέμε στο αυτοκίνητο.
Ευχαριστώ.
Τα βαγόνια είναι από τη δεκαετία του 1950.
Αλλά έχουν προσθέσει πολυτελή στοιχεία με τα οποία συμφωνώ απολύτως.
Είναι πολύ εντυπωσιακό.
Καταλαβαίνεις σίγουρα πως είσαι στην Αφρική.
Ναι. Δεν ξέρω τι ήταν αυτό.
Με το μπαλκόνι και τα τεράστια παράθυρα,
νιώθεις κοντά στη φύση.
Ίσως υπερβολικά κοντά.
Τι διάολο ήταν αυτό;
Εντάξει, σκοτώνουν κάποιο ζώο. Δεν ξέρω τι ήχος ήταν αυτός.
Ήταν ένα φρικτό σκούξιμο. Κάποιο ζώο έσκουξε.
Όλοι λένε για τα Πέντε Μεγάλα.
Εγώ θα χαρώ αν πετύχω τον έναν μεγάλο στόχο: Να μείνω ζωντανός.
Είναι απίστευτο.
Αλλά η τύχη ευνοεί τους τολμηρούς, οπότε πάμε για σαφάρι με τον Μπόνγκα.
Μόλις μπεις στο αμάξι, δεν βγαίνεις πια έξω. Παραμένεις καθιστός...
- Θεούλη μου. Κοίτα εκεί. - Κροκόδειλος.
Απίστευτος, μεγάλος κροκόδειλος.
Βλέπεις τα δόντια,
- πώς εξέχουν. - Βλέπω τα δόντια.
Το χαμόγελο του θανάτου.
Μπορεί να κόψει έναν άνθρωπο στα δύο.
Ήταν σχεδόν εξωπραγματικός.
Μοιάζει με κάτι που απλώς εγκατέστησαν εκεί
για να έχουν κάτι να βλέπουν οι τουρίστες.
Δες μπροστά. Λεοπάρδαλη.
Ναι.
- Η πρώτη μου λεοπάρδαλη. - Ανήκει στα Πέντε Μεγάλα.
Ορίστε.
Σταμάτα. Δες αριστερά.
Ένας ελέφαντας.
Κι αυτός από τα Πέντε Μεγάλα.
Για δες.
Έχουν πολλούς τρόπους επικοινωνίας.
Κάνουν ένα εκπληκτικό γουργουρητό με την κοιλιά που στέλνει σήμα στο έδαφος
και έχουν δέκτες στα πέλματά τους
που εντοπίζουν αυτήν τη δόνηση.
- Φοβερό. - Ναι.
- Καλά πάμε. - Είμαστε καλά.
Είδαμε ήδη δύο. Λες και μπαίνουν στη σειρά να με γνωρίσουν.
Θα είναι φαν του Schitt's Creek.
- Κοίτα στον δρόμο. - Ιπποπόταμος;
Όχι, φακόχοιρος.
- Είναι φακόχοιρος. Εντυπωσιακό. - Φακόχοιρος.
Ναι.
Δεν είναι και πολύ όμορφος.
Έχουν εκπληκτική ακοή.
Κάτι έπρεπε να έχουν και υπέρ τους.
Λένε ότι το ηλιοβασίλεμα της Αφρικής δεν υπάρχει.
Πρέπει να πω
ότι απολαμβάνω το φως στο τοπίο από την άνεση του τζιπ.
Θα περπατήσουμε.
- Πρέπει να περπατήσουμε; - Να περπατήσουμε. Ναι.
Μα δεν πρέπει να βγούμε από εδώ.
Εντάξει, ωραίο το ηλιοβασίλεμα,
αλλά όχι αρκετά για να με φάνε.
Ο Μπόνγκα με διαβεβαιώνει ότι είναι ασφαλές.
Αυτό το "ασφαλές" το πιστοποιεί κι ένας οπλισμένος φύλακας.
Φαίνεται πολύ υγιές όπλο.
Ναι.
- Περπατάμε σε μονή γραμμή. - Εντάξει.
Αν δεις βούβαλο ή ιπποπόταμο, απλώς φωνάζεις
"Βούβαλος αριστερά", "Ιπποπόταμος δεξιά".
Βασικά, με τρομάζει που εγώ πρέπει να λέω
"Ιπποπόταμος αριστερά, ρινόκερος δεξιά".
Λες και εσείς θα είστε σε φάση "Τι;"
Έχεις ερωτήσεις;
"Γιατί το κάνουμε;" Αυτή είναι η πρώτη ερώτηση.
- Εντάξει, μονή σειρά. - Ναι.
Όταν πέφτει ο ήλιος, τότε βγαίνουν τα αιλουροειδή;
Ναι. Τα αιλουροειδή βγαίνουν ειδικά στο σκοτάδι,
επειδή έχουν εκπληκτική νυχτερινή όραση.
Δεν είσαι σε μονή σειρά.
Συγγνώμη. Αμάν. Συγγνώμη.
- Τι δείχνεις; - Τις μαϊμούδες.
- Μαϊμούδες στ' αριστερά. - Μαϊμούδες;
Ναι. Βρίσκουν καταφύγιο στα δέντρα
τώρα που νυχτώνει.
Δεν είσαι σε μονή σειρά. Θες να με σκοτώσεις;
- Πέρασε. - Δες.
Το ονομάζουμε χαλαρό ποτό.
Εγώ το ονομάζω "Τώρα μιλάς σωστά".
Λοιπόν, έχουμε σαλάμι φακόχοιρου.
- Άλλο; - Μετά έχουμε σνίτσελ κροκόδειλου.
- Σνίτσελ κροκόδειλου; - Ναι.
Θα απολαύσω να σε βλέπω να το τρως, Μπόνγκα.
Είναι καταπληκτικό.
Θέλω μόνο μια βότκα με τόνικ.
Τέλεια.
- Εις υγείαν. - Εις υγείαν.
Εις υγείαν.
Τα πήγαμε πολύ καλά. Είδαμε ωραία πράγματα.
- Είδαμε πολλά ζώα. - Ναι.
Μάλλον είχες κάποια ανάμειξη εσύ.
Δεν ξέρω τι ανάμειξη, αλλά κάπως το κανόνισες.
Όταν βλέπεις ζώα στην τηλεόραση, είσαι στα χωράφια σου.
Εδώ πέρα είσαι στα χωράφια τους.
Υπάρχει ένας βαθμός κινδύνου
που δημιουργεί ένα στοιχείο ενθουσιασμού.
Είναι πανέμορφα.
Όσο συναρπαστικό κι αν είναι να βλέπεις ζώα στο φυσικό τους περιβάλλον,
δεν θα χαιρόμουν καθόλου να βρω ένα στο ξενοδοχείο μου.
Θα έχω τα παράθυρα κλειστά.
Κάτι που δεν πρόκειται να με νανουρίσει
θα είναι ο ήχος ενός ζώου να σκούζει
για τη ζωή του ενώ κάποιο άλλο το ξεσκίζει.
Μετά από έναν απροσδόκητα καλό ύπνο,
είμαι έτοιμος για πρωινό πριν γίνω εγώ πρωινό για κάποιο ζώο.
- Καλημέρα, Γιουτζίν. - Γεια.
Πώς είναι η διαμονή σου κοντά μας;
- Λοιπόν, καλά μέχρι στιγμής. Ναι. - Καλά μέχρι στιγμής.
Τα έντομα σε λατρεύουν.
Τι; Τι είναι;
- Βλέπω το έντομο. - Θεέ μου.
- Κάνε μου τη χάρη. Διώξ' το. - Ορίστε.
Εδώ είμαστε.
Φανταστι...
- Μη φοβάσαι. - Δεν φοβάμαι.
Αυτό... Ό,τι κι αν είναι. Κάτι γιγάντιο, έτσι;
Ακρίδα.
Είναι το πρώτο μου πρωί και ήδη μου επιτίθενται τεράστια μαντώδη.
Θα ήθελα μια άλλη δραστηριότητα σήμερα.
Ιδανικά, κάτι που δεν θα βάζει σε κίνδυνο τη ζωή μου.
Ευτυχώς, ο διευθυντής του ξενοδοχείου, ο Γκάβιν, με κάλεσε να παίξουμε γκολφ.
Είναι συναρπαστικό.
Αφού παίζουν γκολφ εδώ, θα είναι ασφαλές.
"Χρησιμοποιήστε το γήπεδο του γκολφ με δική σας ευθύνη.
Δεν αναλαμβάνουν την ευθύνη για απώλεια,
ζημιά και/ή τραυματισμό. Μοιραίο ή άλλον".
Πρέπει να μιλήσω λιγάκι με τον Γκάβιν.
Το γήπεδο γκολφ Σκουκούζα είναι από τα πιο άγρια του κόσμου.
Δεν υπάρχει τρόπος να αποκλείσεις τα ζώα. Δεν υπάρχει καν ενδυματολογικός κώδικας.
Δεν υπάρχει φράκτης; Δηλαδή...
Ακριβώς.
Πώς γίνεται αυτό;
Αν στείλουμε το μπαλάκι στο χόρτο,
ας πούμε ότι είναι καλύτερα να το αφήσουμε εκεί.
- Ναι. - Κράτα κάτω το κεφάλι
αν ακούσεις κροτάλισμα πίσω σου.
Πάμε να μπούμε στα αμαξάκια;
Πάμε, λοιπόν.
Μάλιστα. Φύγαμε.
Την περασμένη βδομάδα τράβηξα βίντεο με έναν ιπποπόταμο εδώ ακριβώς.
Στο γρασίδι εδώ.
Οι ιπποπόταμοι καλύπτουν 100 μέτρα σε λιγότερο από 10 δεύτερα.
Οπότε, εγώ θα ήθελα να βρω τρύπα σε λιγότερο από εννιά.
Λοιπόν, είναι το κάτι άλλο.
Ναι. Θεούλη μου. Δες αυτό.
Αμάν!
Ο ιπποπόταμος είναι το πιο επικίνδυνο ζώο.
Ευθύνεται για τους περισσότερους θανάτους.
Ξέρω γιατί το κάνεις.
Ξέρεις, Γκάβιν, είναι ήδη δύσκολο να ρίξω πάνω από το νερό.
Προσπαθεί να με αποσυντονίσει.
"Ο ιπποπόταμος είναι το πιο επικίνδυνο ζώο".
Βρόμικο παιχνίδι. Δεν τον είχα για τέτοιον.
Κοίτα κάτω. Θα σε φυλάω εγώ.
Όχι!
Ας ξαναπροσπαθήσουμε.
Γελούσε το πουλί;
Πού πήγε;
Πίσω μας.
- Για να δούμε πώς γίνεται. Εμπρός. - Εντάξει. Για να δούμε.
Αυτό μάλιστα.
Έπαιξα συγκρατημένα, για να μην τον φέρω σε δύσκολη θέση. Οπότε, εγώ...
Εντάξει, γίνεται λίγο τρομακτικό.
Εγώ θα πάω προς την τραπεζαρία και θα κρυφτώ πίσω από τίποτα παιδιά.
Μετά το γκολφ,
δεν περίμενα ότι μπορούσα να έρθω πιο κοντά στην άγρια ζωή εδώ.
Αλλά ο Μπόνγκα μού κανόνισε κάτι
που υπόσχεται ότι θα δώσει νέο νόημα στη φράση "Ερχόμαστε κοντά".
Πρώτα, πρέπει να πάμε εκεί.
Κοίτα τους βούβαλους. Τεράστιοι.
Έχω ακούσει που λένε "Περνάς και σταματά η κυκλοφορία",
αλλά αυτοί εδώ το τερμάτισαν.
Βασικά, μας κοιτούν.
Εντάξει, τώρα φοβάμαι λίγο.
Άσ' τους να κοιτάνε.
Μερικές φορές πρέπει να τους δείχνεις ποιος είναι το αφεντικό.
Μπορώ εύκολα να το κάνω από το πίσω κάθισμα του βαν.
Τα καλά νέα; Είδα άλλο ένα από τα Πέντε Μεγάλα. Τα κακά νέα;
Σκοτώνουν 200 ανθρώπους τον χρόνο. Οπότε, με χαρά τούς δίνω τον χρόνο τους.
Αφού περάσαμε τα θηρία,
φτάνω επιτέλους εκεί όπου θα γνωρίσω τον Πίτερ, τον κτηνίατρο του πάρκου.
Λοιπόν, Πίτερ, τι ακριβώς θα κάνουμε σήμερα;
Ελπίζουμε να ακινητοποιήσουμε έναν ελέφαντα,
γιατί θέλουμε να του κάνουμε έναν έλεγχο υγείας.
Δεν έχω ξανακούσει να μιλούν τόσο χαλαρά για ακινητοποίηση ελέφαντα.
Εγώ πού κολλάω ακριβώς;
Θέλουμε να μας βοηθήσεις όσο περισσότερο γίνεται.
Εντάξει. Μα ελπίζω...
να μη στηρίζονται και πολύ σ' εμένα,
γιατί η δική μου ειδικότητα είναι η κωμωδία.
Οι ηθοποιοί είμαστε συνηθισμένοι σε ενημερώσεις ασφαλείας,
αλλά σήμερα ειδικά είμαι όλος αυτιά.
Αν δείτε τον ελέφαντα να κινείται, ακόμα κι αν ουρήσει, ειδοποιήστε με,
γιατί θα πει ότι αρχίζει να ξυπνά.
Αν αρχίσει να ουρεί ο ελέφαντας,
πόσο πίσω πρέπει να στέκεσαι;
Όχι, αρχίζεις να τρέχεις.
Αρχίζω να τρέχω.
- Ναι. - Έγινε.
Εγώ και τα ελικόπτερα δεν τα πάμε καλά,
οπότε θα πάω με το όχημα εντοπισμού, μαζί με τη Μισέλ, συνεργάτιδα του Πίτερ.
Θα συμβούλευα τους περισσότερους να μην είναι σε ελικόπτερο όταν στοχεύουν.
Δεν χρειάζεται να με πείσεις.
Να τος ο φίλος μας.
Προσπαθούν με το ελικόπτερο να οδηγήσουν το ζώο προς τα εκεί
- και ο Πίτερ θα του ρίξει ηρεμιστικό. - Μάλιστα. Κατάλαβα.
Για δες.
Δες πώς πετάει το ελικόπτερο. Το έχεις ξαναδεί αυτό;
Πάει ακριβώς εκεί που θέλουν.
- Εντάξει, αρχίζει να παραπατά. - Να τος.
- Ναι. Έπεσε κάτω. - Έπεσε. Ναι.
Θα τον γυρίσουν στο πλάι.
Ήταν απίστευτο.
Μια γρήγορη εξέταση σαν αυτή βοηθά να παρακολουθούν
την υγεία των ελεφάντων.
Η ομάδα έχει λιγότερο από 30 λεπτά να συγκεντρώσει δεδομένα
πριν περάσει η επίδραση του ακίνδυνου ηρεμιστικού.
Ο πρώτος σου ελέφαντας. Έλα να τον πιάσεις.
Είναι ήρεμος και σε καλή κατάσταση για να μπορέσουμε να κάνουμε δουλειά.
Είναι πιο ήρεμος από μένα τώρα.
Δεν μ' αρέσουν πολύ οι ιατρικές σειρές.
Τώρα ανοίγουν το στόμα του.
Εντάξει, τώρα πρέπει να...
- Καλά ως εδώ; - Καλά ως εδώ.
Εντάξει. Να μου λέτε.
Εντάξει.
- Γιουτζίν, θες... - Ναι;
να μας βοηθήσεις να πάρουμε κάποια δείγματα;
- Να πάρουμε δείγματα; - Δείγματα, ναι.
- Ναι; - Θες μεγάλο γάντι.
Φαντάζεσαι...
Δεν ξέρω. Δεν νομίζω ότι...
- Είναι σε αυτήν την πλευρά... - Ναι. Όχι.
Όχι.
Δεν μ' αρέσει εκεί που το πάνε.
- Λοιπόν, απλώς... - Ναι.
θα πάρεις δείγμα κοπράνων.
- Λοιπόν, δεν τα θέλω όλα... Ναι. - Θα πάρω δείγμα κοπράνων;
Μάλιστα. Κι αν ο φίλος μας ξυπνήσει ενώ εγώ θα είμαι, ξέρετε, εκεί;
Δεν χρειάζεται τόσο απαλά.
Θεέ μου. Συγγνώμη.
- Σφίγγει. - Σφίγγει;
- Ναι. - Εντάξει.
Δεν τον αδικώ!
- Πιάνεις τίποτα; - Δεν ξέρω.
- Ψηλάφησε τριγύρω. - Ψηλάφησε εσύ. Τι λες;
- Να το. - Μπράβο.
Πρώτη φορά βάζω το χέρι μου σε κώλο ελέφαντα, το παραδέχομαι.
Το σβήνω από τη λίστα μου.
Από τις χειρότερες εμπειρίες που είχα ποτέ στη...
- Αυτά εδώ δεν είναι κόπρανα, έτσι; - Όχι.
Κάτσε να σε βοηθήσω.
Καλή τύχη. Δεν ξέρω πόσο πρέπει να προχωρήσεις.
- Για να δούμε. - Αλλά αν είναι να πάρεις Uber...
Εντάξει.
- Κατάλαβες τι λέω; - Βρήκα.
Εντάξει.
- Λοιπόν, αυτό θέλουμε. - Ναι.
Ωραία περνάμε στην Αφρική.
Λένε ότι οι ελέφαντες δεν ξεχνούν, οπότε...
Νομίζω ότι σε ψάχνει, Γιουτζίν.
Τι μου λες; Πίστεψέ με, θα σκύψω λίγο εδώ.
Δεν νομίζω να επιστρέψω σε αυτό το μέρος,
γιατί θα αναγνωρίσει το χέρι. Κατάλαβες;
Μπορεί να μη θυμάται φάτσες,
αλλά θα δει το χέρι και...
Το να βλέπεις αυτό το θεόρατο ζώο
και να μπορείς να το αγγίξεις,
να νιώσεις την καρδιά του... Ήταν πραγματικά εκπληκτικό.
Δεν μπορώ να πω ότι έχω ξαναβιώσει κάτι τέτοιο
και μάλλον δεν θα το ξαναβιώσω,
αλλά ήταν το κάτι άλλο.
Συνειδητοποίησα πως, όταν δύει ο ήλιος στην Αφρική,
δεν σημαίνει ότι τελείωσες με τα άγρια θηρία.
- Κοίτα στον δρόμο. - Ναι;
Μια ύαινα.
- Ύαινα; - Ναι.
- Να τη. - Κοίτα.
Επιστρέφοντας στο ξενοδοχείο,
κάποια από τα αγρίμια της νύχτας βγήκαν να μας φάνε.
Συγγνώμη, να μας κοιτάνε.
Έχει κι άλλες πιο κάτω. Γρήγορα. Πάμε.
Να τες.
Βγήκαν για κυνήγι.
Ελπίζω να μην είμαστε στο μενού τους.
Κάτσε, κοίτα. Τι είναι αυτό;
- Λαγός είναι; - Των θάμνων.
Δεν ανήκει στα Πέντε Μεγάλα έτσι;
- Αυτός ο λαγός; - Όχι.
- Οι ρινόκεροι ανήκουν στα Μεγάλα Πέντε. - Ναι.
Τι πιθανότητες έχουμε να δούμε ρινόκερο απόψε;
Είναι σπάνιο να δεις ρινόκερο στο πάρκο,
γιατί τους σκοτώνουν λαθροκυνηγοί για το κέρατο.
Πριν δέκα χρόνια, έβλεπα ρινόκερο τρεις φορές τη βδομάδα.
Τώρα περνάει κι ένας μήνας χωρίς να δούμε ρινόκερο.
Φοβάμαι ότι ο γιος μου δεν θα έχει την ευκαιρία να δει έναν όταν μεγαλώσει.
Αμάν. Φρίκη.
Δεν το πιστεύω αυτό που θα πω,
αλλά η άγρια ζωή στη Νότια Αφρική έχει αρχίσει να με επηρεάζει
με τρόπο που δεν περίμενα.
Μου άρεσε πολύ η εμπειρία να βρεθώ τόσο κοντά σε ελέφαντα.
Και ο εντοπισμός ζώων σε σαφάρι
είναι κάτι που δεν κάνεις στο Τορόντο.
Αλλά το να κάθεσαι δίπλα στη φωτιά και να πίνεις ένα υπέροχο καμπερνέ
είναι ωραίος τρόπος να κλείσεις τη μέρα σου στα άγρια εδάφη της Αφρικής.
Είδα τρία από τα Πέντε Μεγάλα. Μένουν το λιοντάρι κι ο ρινόκερος.
Την τελευταία δεκαετία, ο πληθυσμός των ρινόκερων στο Κρούγκερ μειώθηκε 75%.
Πρέπει να απομακρυνθώ από το πάρκο για να δω ρινόκερο.
Κατάφερα να το γλιτώσω πριν, αλλά τώρα
δεν μπορώ να αποφύγω το λιγότερο αγαπημένο μου μέσο μεταφοράς.
Θα πάμε με ελικόπτερο.
Δεν μ' αρέσουν τα ελικόπτερα, θα είμαι ειλικρινής.
Έχω ένα θεματάκι με τα ύψη.
Ειδικά με το να πέφτω από ψηλά.
Λέω στον εαυτό μου ότι το κάνω για τα Πέντε Μεγάλα.
Ένας αρσενικός ελέφαντας κάτω από το δέντρο.
Κοιτάζω ευθεία το βουνό.
Φτάσαμε. Πατάμε έδαφος.
Ωραία είναι.
- Χαίρω πολύ. Καλώς ήρθες. - Χαίρω πολύ. Γιουτζίν.
Πετρονέλ. Πάμε.
Μπες εδώ, μ' εμένα και τον Γκούφι. Είναι ο σκύλος μου.
Γεια σου, Γκούφι.
Η Πετρονέλ είναι η επικεφαλής του καταφυγίου Care for Wild,
του μεγαλύτερου καταφυγίου ρινόκερων στον κόσμο.
Μόλις δεις ρινόκερο, τον ερωτεύεσαι. Γι' αυτό, πρόσεχε.
Μπορεί να βρεις τον έρωτα της ζωής σου εδώ.
Δεν είναι κάτι που θεωρούσα πιθανό, αλλά θα το δούμε.
Από το 2011, η ομάδα εδώ έχει σώσει πάνω από 100 ρινόκερους.
Την ώρα που φτάνω είναι ώρα φαγητού για τα μικρά.
- Αυτό θα πει μπιμπερό. - Ναι.
Πώς φέρνεις τα μωρά εδώ;
Τα φωνάζουμε.
Έλα, Γιουτζίν! Φώναξε!
Καλά πάμε.
Να το το μικρό.
Έλα!
Δες εδώ! Ο Ντάνι.
- Ο μεγάλος. - Μεγάλα είναι.
- Και... - Πολύ μεγάλα μωρά.
Ωραία, εδώ είμαστε. Το σηκώνεις έτσι.
Τέλεια.
- Τελείωσε. - Τέλεια. Γι' αυτό του δίνουμε δύο.
Πάνε 36 χρόνια από τότε που τάιζα με μπιμπερό
και το μπουκάλι ήταν πολύ μικρότερο. Όπως και η κόρη μου.
Είναι λίγο μικρότερος απ' όσο πρέπει,
γιατί ήταν ενός μηνός όταν σκότωσαν τη μαμά του.
Παρά τις προσπάθειες του καταφυγίου,
αν το λαθραίο κυνήγι συνεχίσει με αυτόν τον ρυθμό,
οι άγριοι ρινόκεροι μπορεί να εξαφανιστούν μέσα σε 15 χρόνια.
Αυτά τα ζώα θανατώνονται με ανησυχητικό ρυθμό
και το γεγονός ότι οι άνθρωποι μαζεύουν αυτά τα ορφανά
και τα φέρνουν εδώ με κάποιον τρόπο είναι ένα μικρό θαύμα.
Αρχίζουν να μ' αρέσουν αυτά τα πλάσματα. Αυτά τα γλυκά πλάσματα.
Ήταν μια πάρα πολύ χαριτωμένη εμπειρία για μένα.
Είχαν κάτι αξιολάτρευτο οι ρινόκεροι.
Σκεφτόμουν διαρκώς "Δεν το πιστεύω ότι ταΐζω ρινόκερο".
Η Πετρονέλ έχει στόχο να αφήσει όλους τους ορφανούς ρινόκερους
στο φυσικό τους περιβάλλον.
Έχει και κάτι πολύ ιδιαίτερο που θέλει να μου δείξει.
Πάμε να δούμε τους ρινόκερους
που έχουμε αφήσει ελεύθερους, να δούμε πώς τα πάνε.
Οι ρινόκεροι έχουν την ανάγκη να είναι ελεύθεροι στη φύση.
- Εκεί ανήκουν. - Ναι.
Είναι τρελό.
Ένας, δύο, τρεις, τέσσερις, πέντε. Καταπληκτική εικόνα.
Είναι απίστευτο, Πετρονέλ.
Είναι ένα θέαμα που δεν περίμενα ότι θα έβλεπα.
Δύο από τους ρινόκερους, ο Γουίντερ κι η Στορμ, έγραψαν ιστορία πρόσφατα.
Ο Γουίντερ ζευγάρωσε με ένα άλλο ορφανό, τη Στορμ,
και να η Μπλίζι. Τι θαύμα!
Το πρώτο στον κόσμο.
Το πρώτο μωρό από δύο ορφανούς ρινόκερους.
Είναι το πρώτο βήμα στο φεγγάρι για μας.
- Είναι εφικτό. - Ναι.
Αυτή είναι η ελπίδα. Νέα εποχή για τους ρινόκερους.
Θαυμαστό.
Την εικόνα του ορφανού ρινόκερου που μόλις έχει γεννήσει
θα την ανακαλώ όποτε σκέφτομαι "Τι σημαίνει Νότια Αφρική για μένα;"
Είναι μια χώρα που δεν μοιάζει με καμία απ' όσες έχω επισκεφτεί.
Μου άφησε μια εντύπωση που θα διαρκέσει.
Νόμιζα ότι το να βλέπω ζώα στην άγρια φύση θα ήταν σαν να τα βλέπω στην τηλεόραση.
Πόσο λάθος έκανα!
Το να είσαι τόσο κοντά στα ζώα
είναι πολύ πιο συναρπαστικό απ' όσο περίμενα.
Στην καθημερινότητά σου δεν σκέφτεσαι τα ζώα εδώ.
Δεν σκέφτεσαι την πιθανή εξαφάνιση των ρινόκερων.
Όταν είσαι εδώ, βρίσκεσαι στην καρδιά όλων αυτών.
Πρόκειται για εμπειρίες ζωής,
είδα απίστευτα πράγματα,
που οι περισσότεροι δεν έχουν την ευκαιρία να δουν.
Νομίζω ότι είδα τέσσερα από τα Πέντε Μεγάλα.
Καλό σκορ, απ' ό,τι φαίνεται.
Δεν είδα λιοντάρι,
αλλά, όταν γυρίσω σπίτι, θα δω τον Βασιλιά των Λιονταριών.
Υποτιτλισμός: Άννυ Ζερβού